पाएं अपने शहर की ताज़ा ख़बरें और फ्री ई-पेपरडाउनलोड करें
लगातार बढ़ रहे कोरोना संक्रमण से गंभीर हो रही स्थिति तथा जिला अस्पताल में व्याप्त अव्यवस्थाओं को लेकर भाजपा जिलाध्यक्ष जगदीश मीणा के निर्देश पर भाजयुमो जिलाध्यक्ष मुकेश केरवालिया ने सीएमएचओ डॉ. संपतराज नागर व पीएमओ डॉ. बिहारीलाल मीणा को पत्र लिखा। जिसमें केरवालिया ने कहा कि चिकित्सा सेवाओं पर प्रशासन, राज्य सरकार व स्थानीय जनप्रतिनिधियों का ध्यान नहीं है। जिला अस्पताल में कोरोना मरीजों को रेमडेसिविर इंजेक्शन नहीं मिल रहे हैं। बाहुबली नेताओं के इशारे पर इंजेक्शन दिए जा रहे हैं तथा कालाबाजारी चरम पर है।
ऑक्सीजन प्लांट लगाने की बातें भी कागजों में ही है। कोविड जांच सेंटर में सुविधाओं के अभाव में एक सप्ताह से अधिक समय में जांचें आ रही हैं। अस्पताल के गलियारों में मरीज नीचे लेटकर उपचार कराने को मजबूर हैं। जिले को मिले वेंटिलेटर संचालित करने के लिए पर्याप्त स्टॉफ नहीं है। दिनोंदिन बढ़ रहे संक्रमण के बावजूद वैक्सीनेशन शुरू करने के कोई संकेत नहीं हैं। युवा मोर्चा जिलाध्यक्ष केरवालिया ने कहा कि इंजेक्शन, ऑक्सीजन की उपलब्धता, जांच रिपोर्ट में ढिलाई नहीं बरतने के निर्देश दिए जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn